Fisar @ Faizal Abdullah

Dato' Fisar @ Faisal Abdullah DIMP.,AMN.,PPN.,PJK.,JPN Melaka (1947-2018) ialah ahli politik Malaysia berketurunan Melayu. Dilahirkan pada 21 Oktober 1947 di Kuala Terengganu. Bersekolah di Sekolah Mengabang Telipot, Kuala Terengganu dan kemudian berhijrah ke Pahang dan bersekolah di Sekolah Menegah Agama Al-Ihsan, Kuantan. Beliau memiliki Sijil Pendidikan (Drs.) daripada Universitas Gadjah Mada, Yogyakarta, Indonesia,juga melanjutkan pelajaran di Glasgow University Scotland dan di Dublin Metropolitan College Ireland, UK dalam Master in Business Management. Beliau memulakan kerjaya sebagai wartawan berita di Berita Harian dan Bernama dari 1971 sehingga 1978. Beliau mempunyai pengalaman lebih daripada 25 tahun dalam Badan Perhubungan UMNO Pahang. Beliau merupakan mantan ADUN  selama sepenggal (2004-2008). Di peringkat parti beliau ialah mantan Ketua UMNO Bahagian  dan mantan Setiausaha Kerja UMNO Pahang. Dilantik sebagai Pengarah Urusan Rangkaian Delima dan kemudian dilantik sebagai Pengerusi Rangkaian Delima Sdn Bhd sejak Julai 2005 dan juga Pengarah bagi beberapa syarikat sendirian berhad yang lain. Beliau juga aktif dalam pertubuhan bukan kerajaan (NGO) iaitu Pengerusi Gerakan Belia 4B (M) Kawasan Bentong, Kuantan dan Indera Mahkota dan diperingkat negeri sebagai Presiden Majlis Belia Negeri Pahang pada tahun 2005 sehingga 2010 serta Presiden MAPIM (MIMBAR PERMUAFAKATAN IBUBAPA MALAYSIA) Pahang. Di peringkat kebangsaan sebagai Naib Presiden Gerakan Belia 4B Malaysia dan Naib Presiden ALUMNI 4B Malaysia.

Rujukan
Kategori:Kelahiran 1947
Kategori:Kematian 2018
Kategori:Ahli politik Malaysia berketurunan Melayu
Kategori:Anggota Pertubuhan Kebangsaan Melayu Bersatu
Kategori:Ahli Dewan Undangan Negeri Pahang ke-11
Kategori:Projek AliffHaziq